“甯”字的ALT内码输入法:在Windows中文输入状态下,按住键盘下方的ALT键,依次输入数字58808,再松开ALT键即可输入“甯”字。—— “”字上次校订于76天前。野人多病门长掩,荒圃重阳菊自开。愁里又闻清笛怨, 望中难见白衣来。元瑜正及从军乐,甯戚谁怜叩角哀。 红旆纷纷碧江暮,知君醉下望乡台。
唐•李郢 《重阳日寄浙东诸从事》
蟾影珪圆湖始波,楚人相别恨偏多。知君有路升霄汉, 独我无由出薜萝。虽道危时难进取,到逢清世又如何。 谁听甯戚敲牛角,月落星稀一曲歌。
唐•李咸用 《秋日送严湘侍御归京》
中朝轩冕内,久绝甯家亲。白社同孤立,青云独并伸。 致君期折槛,举职在埋轮。须信尧庭草,犹能指佞人。
唐•崔涂 《寄舅》
云散天边落照和,关关春树鸟声多。刘伶避世唯沈醉,甯戚伤时亦浩歌。已恨岁华添皎镜,更悲人事逐颓波。 青云自有鹓鸿待,莫说他山好薜萝。
唐•韦庄 《云散》
曾遭甯戚鞭敲角,又被田单火燎身。 闲向斜阳嚼枯草,近来问喘为无人。
唐•李家明 《咏卧牛(元宗游后苑,登台,见牛晚卧美荫。》
八十古云耄,吾今不啻过。 山程雨芒屩,水宿一渔蓑。 鸡唱刘琨舞,牛疲甯戚歌。 春寒欺短褐,将奈此翁何!
南宋 • 陆游 《八十一吟》
趁朝把笏著乌鞞,不似归来买短蓑。 尚鄙朱公养鱼术,肯为甯戚饭牛歌?逢时有命求何益?触事无心得最多。 乐处却嫌儿辈觉,出门十步即烟波。
南宋 • 陆游 《连日大雨门外湖水渺然》
莫笑蓬门雀可罗,老农正要养天和。 穿林袅袅孙登啸,叩角呜呜甯戚歌。 睡美到明三展转,饭甘捧腹一摩挲。 床头更听糟床注,造物私吾亦已多。
南宋 • 陆游 《蓬门》